CELEX: 22005D0034
Language: hr
Date: 2005-03-11 00:00:00
Title: Odluka Zajedničkog odbora EGP-a br. 34/2005 od 11. ožujka 2005. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               114
            
         22005D0034
   
               L 198/26
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a br. 34/2005
   od 11. ožujka 2005.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu je izmijenjen Odlukom Zajedničkog odbora EGP-a br. 166/2004 od 3. prosinca 2004. (1).
            
         
               (2)
            
            
               Direktiva 2004/9/EZ Europskog parlamenta i Vijeća od 11. veljače 2004. o nadzoru i provjeri dobre laboratorijske prakse (DLP) (2) treba se unijeti u Sporazum.
            
         
               (3)
            
            
               Direktiva 2004/10/EZ Europskog parlamenta i Vijeća od 11. veljače 2004. o usklađivanju zakona, uredbi i drugih propisa koji se odnose na primjenu načela dobre laboratorijske prakse te provjeru njihove primjene kod ispitivanja na kemijskim tvarima (3) treba se unijeti u Sporazum.
            
         
               (4)
            
            
               Direktivom 2004/9/EZ ukida se Direktiva Vijeća 88/320/EEZ (4), koja je unijeta u Sporazum, a koju radi toga treba staviti izvan snage u skladu sa Sporazumom.
            
         
               (5)
            
            
               Direktivom 2004/10/EZ ukida se Direktiva Vijeća 87/18/EEZ (5), koja je unijeta u Sporazum, a koju radi toga treba staviti izvan snage u skladu sa Sporazumom,
            
         ODLUČIO JE:
   Članak 1.
   Poglavlje XV. Priloga II. mijenja se kako slijedi:
   
               1.
            
            
               Tekst točke 8. (Direktiva Vijeća 87/18/EEZ) zamjenjuje se sljedećim:
               „32004 L 0010: Direktiva 2004/10/EZ Europskog parlamenta i Vijeća od 11. veljače 2004. o usklađivanju zakona, uredbi i drugih propisa koji se odnose na primjenu načela dobre laboratorijske prakse te provjeru njihove primjene kod ispitivanja na kemijskim tvarima (SL L 50, 20.2.2004., str. 44.).”
            
         
               2.
            
            
               Tekst točke 9. (Direktiva Vijeća 88/320/EEZ) zamjenjuje se sljedećim:
               „2004 L 0009: Direktiva 2004/9/EZ Europskog parlamenta i Vijeća od 11. veljače 2004. o nadzoru i provjeri dobre laboratorijske prakse (DLP) (SL L 50, 20.2.2004., str. 28.).”
            
         Članak 2.
   Tekstovi Direktiva 2004/9/EZ i 2004/10/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 12. ožujka 2005. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 11. ožujka 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 133, 26.5.2005., str. 11.
   
      (2)  SL L 50, 20.2.2004., str. 28.
   
      (3)  SL L 50, 20.2.2004., str. 44.
   
      (4)  SL L 145, 11.6.1988., str. 35.
   
      (5)  SL L 15, 17.1.1987., str. 29.
   
      (6)  Ustavni zahtjevi nisu navedeni.